15.11.2022
c.
FI
Euroopan unionin virallinen lehti
C 433/33
Määritelmät (3 artikla)
16.
Kompromissitekstissä tärkeimmät määritelmät on mukautettu neuvoston yleisnäkemykseen.
Erityisesti 'pörssiyhtiöllä' tarkoitetaan määritelmän mukaan yhtiötä, jonka rekisteröity kotipaikka on jäsenvaltiossa ja jonka osakkeet on otettu kaupankäynnin kohteeksi säännellyillä markkinoilla.
d.
Tavoitteet (5 artikla)
17.
Euroopan komission ehdotuksessa oli jo kaksi vaihtoehtoista tavoitetta: 40 prosenttia toimivaan johtoon kuulumattomista hallintoelinten jäsenistä tai 33 prosenttia kaikista hallintoelinten jäsenistä, vaikka jälkimmäinen vaihtoehto sai vähemmän näkyvyyttä.
Neuvosto muotoili uudelleen nämä kaksi tavoitetta ja määritteli molemmat yhtä yksiselitteisesti soveltamisalan ja suunniteltujen vaihtoehtojen selkeyttämiseksi.
Euroopan parlamentti ei ollut havainnut tarvetta tällaiselle muutokselle ja ilmaisi huolensa siitä, että se saattaisi laskea tavoitetasoa.
Kompromissina 5 artikla muotoiltiin hieman uudelleen siten, että siinä ei enää käytetä ilmaisua "asettavat tavoitteekseen" vaan viitataan sen sijaan jäsenvaltioiden velvollisuuteen varmistaa, että pörssiyhtiöt ovat "velvoitettuja saavuttamaan" toisen näistä kahdesta tavoitteesta.
Varsinaiset tavoitteet on kuitenkin jätetty ennalleen.
e.
Julkiset v. yksityiset yhtiöt ja yhtiöt, joissa aliedustetun sukupuolen edustajien osuus työntekijöistä on alle 10 prosenttia
18.
Neuvosto halusi poistaa säännöksen, jossa tehdään ero julkisten ja yksityisten yhtiöiden välillä, joista ensin mainittuihin sovelletaan aikaisempaa määräpäivää.
Parlamentti puolestaan halusi poistaa säännöksen, jonka mukaan jäsenvaltiot voivat vapauttaa keskeisistä säännöksistä yhtiöt, joissa aliedustetun sukupuolen edustajien osuus on alle 10 prosenttia työntekijöistä.
Kompromissina molemmat säännökset poistettiin.
C.
Valintamenettelyt
a.
Positiiviset erityistoimet (6 artikla)
19.
Parlamentin kantaan sisältyi useita esivalintavaiheeseen sovellettavia säännöksiä.
Kompromissina lainsäätäjät sopivat sanamuodosta, jossa todetaan selvästi, että positiivisia erityistoimia sovelletaan koko ehdokasasetteluprosessiin.
Tämän lähestymistavan mukaisesti ja asiaa koskevan vakiintuneen oikeuskäytännön perusteella kompromissitekstissä täsmennetään, että sukupuolten tasa-arvon parantamisen tavoitteen olisi ohjattava koko prosessia, myös esivalintaa, ja että aliedustetun sukupuolen edustaja olisi asetettava etusijalle edellyttäen, että ehdokas on yhtä pätevä kuin toista sukupuolta oleva ehdokas, mutta ei automaattisesti tai ehdottomasti.
b.
Tiedonantovaatimukset (6 artiklan 3 kohta)
20.
Parlamentin kannassa laajennettiin luetteloa tiedoista, jotka yhtiöiden olisi annettava valitsematta jääneille hakijoille.
Osana kokonaiskompromissia asiaa koskevat säännökset säilytettiin kuitenkin lähes komission alun perin ehdottamassa muodossa.
D. Soveltamatta jättämistä koskeva lauseke (12 artikla) 21.
Yleisnäkemyksessään neuvosto kehitti edelleen toissijaisuusperiaatteen hengessä komission ehdotukseen sisältyvää soveltamatta jättämistä koskevaa lauseketta ja tarkensi sitä, jotta jäsenvaltioille, jotka olivat jo toteuttaneet yhtä tehokkaita toimenpiteitä sukupuolten tasapuolisen edustuksen parantamiseksi yhtiöiden hallintoelimissä, olisi annettava tarpeellista joustovaraa jättää soveltamatta direktiivissä säädettyjä menettelyvaatimuksia.
Parlamentti katsoi kuitenkin, että neuvoston tekstiin sisältyvä soveltamatta jättämistä koskeva lauseke saattaisi olla liian avoin ja osittain epäselvä ja siten vaikuttaa porsaanreiältä.
Kompromissina lainsäätäjät päättivät täsmentää, että soveltamatta jättämistä koskeva lauseke olisi ainoastaan niiden jäsenvaltioiden käytettävissä, jotka ovat toteuttaneet todistettavasti "yhtä tehokkaita" kansallisia toimenpiteitä, mikä tarkoittaa, että olisi edellytettävä joko sitovia määrällisiä toimenpiteitä kansallisessa lainsäädännössä tai tosiasiallisia tuloksia tietyn prosenttiosuuden osalta.
Lisäksi kompromissitekstin mukaan jäsenvaltio voi käyttää soveltamatta jättämistä koskevaa lauseketta vain jos kyseiset edellytykset on täytetty direktiivin voimaantulopäivään mennessä.